CELEX: 62013TN0071
Language: fi
Date: 2013-02-07 00:00:00
Title: Asia T-71/13: Kanne 7.2.2013 — Anapurna v. SMHV — Annapurna (ANNAPURNA)

6.4.2013   
            
            
               FI
            
            
               Euroopan unionin virallinen lehti
            
            
               C 101/25
            
         Kanne 7.2.2013 — Anapurna v. SMHV — Annapurna (ANNAPURNA)
   (Asia T-71/13)
   2013/C 101/54
   Kannekirjelmän kieli: englanti
   
      Asianosaiset
   
   
      Kantaja: Anapurna GmbH (Berliini, Saksa) (edustajat: asianajajat P. Ehrlinger ja T. Hagen)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Annapurna SpA (Prato, Italia)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan SMHV:n viidennen valituslautakunnan 3.12.2012 tekemän riidanalaisen päätöksen siltä osin kuin sillä pysytetään yhteisön tavaramerkin nro 001368166 ”ANNAPURNA” rekisteröinti eikä todeta sitä mitättömäksi ”laukkuihin” (luokka 18), ”sängynpeitteisiin ja vuodeliinoihin” (luokka 24) ja ”vaatteisiin, päähineisiin ja tossuihin” (luokka 25) kuuluvien tavaroiden osalta
            
         
               —
            
            
               velvoittamaan väliintulijan korvaamaan oikeudenkäyntikulut mukaan lukien valitusmenettelystä aiheutuneet kulut
            
         
               —
            
            
               pyytämään vastaajaa toimittamaan käyttöä koskevat todisteet (”näyttelyesineet”), jotka väliintulija on esittänyt mitättömyysmenettelyn yhteydessä.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka menetetyksi julistamista on vaadittu: Sanamerkki ”ANNAPURNA” luokkiin 3, 18, 24 ja 25 kuuluvia tavaroita varten — rekisteröintihakemus nro 1 368 166
   
      Yhteisön tavaramerkin haltija: vastapuoli valituslautakunnassa
   
      Yhteisön tavaramerkin menettämistä koskevan vaatimuksen esittäjä: kantaja
   
      Mitättömyysosaston ratkaisu: Yhteisön tavaramerkin julistaminen osittain menetetyksi
   
      Valituslautakunnan ratkaisu: Riidanalaisen päätöksen osittainen kumoaminen ja yhteisön tavaramerkin julistaminen menetetyksi muiden tavaroiden osalta
   
      Kanneperusteet: Neuvoston asetuksen N:o 207/2009 51 artiklan 1 kohdan a alakohdan rikkominen